Kysuca

Kysuca je rieka prameniaca pod vrchom Hričovec (katastrálne územie Makova) a pri Žiline sa vlieva ako pravostranný prítok do rieky Váh. Meno rieky nesie región Kysuce.

 Opis toku 
Rieka má štrkovité riečisko, miestami s balvanmi. Údolie rieky je dosť široké s peknými výhľadmi. Preteká okrajom pohorí Turzovská vrchovina na ľavom brehu, Javorníky na pravom brehu, Kysucké Beskydy a Kysucká vrchovina tiež na ľavej strane, pričom je ústím pre 13 väčších prítokov. Rieka prvú polovicu svojej dĺžky tečie severovýchodným smerom, pri Čadci sa stáča smerom na juh. Údolím rieky vedie železnica (Čadca – Makov, resp. Žilina – Mosty u Jablunkova) aj cestné komunikácie (II/487 a I/11), vo výstavbe je diaľnica D3).

 Základné charakteristiky povodia 
Kysuca preteká celým územím regiónu Kysúc, pričom na hornom toku tečie zo západu na východ, za Čadcou sa stáča a ďalej pokračuje južným smerom. Celková dĺžka toku je , rieka odvodňuje územie s plochou približne , z čoho väčšina leží na území Slovenska, malá časť leží na území Česka, kde hranica rozvodia prebieha po hrebeni geomorfologických celkov Moravsko-sliezske Beskydy a Jablunkovské medzihorie, po línii Veľký Polom () - Gírová () - česko-poľská štátna hranica. V tejto oblasti pramenia všetky ľavostranné prítoky Milošovského potoka, Šľahorov potok, Markov potok, Čierny potok a Valov potok. Oblasť povodia siaha časťou územia aj do Poľska, rozvodnica pokračuje od česko-poľskej hranice na kótu  (južne od dediny Istebna), odtiaľ do dediny Koniaków, kde sa stáča na juh na vrchol Kykule () na hranici so Slovenskom. Potom už rozvodnica pokračuje po štátnej hranici. V Poľsku patrí k povodiu Kysuce horný tok pravostranného prítoka Čierňanky, Čadečky, ktorá tu nesie názov Czadeczka a priberá ľavostrannú Kręzelku. 

Hustota riečnej siete Kysuce je priemerne 1,2 - /km², sklon koryta rieky (Čadca) dosahuje 2,3 ‰, špecifický odtok je 17,22 l/km²/s. Priemerný prietok dosahuje tieto hodnoty: /s v Čadci, /s v Kysuckom Novom Meste a /s v ústí. 

Kysuca je súčasťou čiastkového povodia Váhu, číslo hydrologického poradia úseku od ústia Varínky po ústie Rajčanky do Váhu je 4-21-06, kým číslo hydrologického poradia vlastnej rieky je 4-21-06-012. Kysuca je ďalej súčasťou hydrogeologického rajónu paleogénu a kvartéru povodia Kysuce, označenie PQ O28. Kysuca je vodárenským tokom v úseku km 30,80 - km 65,60. Rieka je tiež v Zozname vodohospodársky významných tokov SR pod číslom 158.

 Povodie Kysuce podľa prítokov (v smere toku) 
Kysuca (P - pravostranný prítok, Ľ - ľavostranný prítok)
 Trojačka Ľ
 Pavelkovský potok Ľ
 Makovský potok P
 Varechovský potok Ľ
 Kelčov Ľ
 Jedľovník P
 Semetešský potok P
 Turkovský potok P
 Dlžiansky potok P
 Predmieranka Ľ
 Kornica P
 Kornianka P
 Sobčákov potok Ľ
 Dáždený potok Ľ
 Olešnianka Ľ
 Čierny potok Ľ
 Raková P
 Rulcov potok P
 Zákopčiansky potok P
 Trstená Ľ
 Čierňanka Ľ
 Milošovský potok P
 Jarošův potok (pramení v Česku) Ľ
 Čadečanka Ľ
 Šľahorov potok P
 Markov potok P
 Čierny potok P
 Čadečka (pramení v Poľsku ako Czadeczka) P
 Kręzelka Ľ (ústi v Poľsku)
 Rieka P
 Vreščovka Ľ
 Rieka P
 Bukovský potok Ľ
 Oščadnica Ľ
 Lalíkov potok Ľ
 Hanzlov potok P
 Dirgasov potok P
 Hrabovec P
 Dedovka Ľ
 Bystrica Ľ
 Majeríčka Ľ
 Staňov potok Ľ (ústi do vodnej nádrže Nová Bystrica)
 Harvelka P (ústi do vodnej nádrže Nová Bystrica)
 Vychylovka P
 Brhlov potok P
 Chmúrov potok Ľ
 Veľký potok P
 Lysinský potok Ľ
 Radôstka Ľ
 Vrchovinný potok P
 Lutiša P
 Sobolčín Ľ
 Klubinský potok P
 Fojtov potok P
 Vlčovský potok P
 Ochodničanka P
 Suchá P
 Lodnianka Ľ
 Podhájsky potok P
 Povinský potok Ľ
 Vadičovský potok Ľ
 Dlhý potok Ľ
 Snežnica Ľ
 Neslušanka P
 Súľkov potok Ľ
 Rudinský potok P
 Liešovský potok Ľ

 Mestá a obce 
Mestá a obce, ktorými rieka preteká:
 Makov
 Vysoká nad Kysucou
 Turzovka
 Podvysoká
 Staškov
 Raková
 Čadca
 Krásno nad Kysucou
 Dunajov
 Ochodnica
 Kysucký Lieskovec
 Kysucké Nové Mesto
 Žilina (ústie do Váhu)

 Referencie 
 Slovenský hydrometeorologický ústav, stav rieky Kysuca v KNM

 Pozri aj 
 Zoznam vodných tokov v povodí Kysuce

 Iné projekty 

Kategória:Kysuce
Kategória:Rieky na Slovensku
Kategória:Povodie Kysuce
Kategória:Povodie Váhu
Kategória:Vodné toky v okrese Čadca